laion/Wikipedia-Exotic huggingface dataset:
הזדהות

האם התכוונתם ל... הזדהות (פסיכולוגיה) – תהליך פסיכולוגי של הידמות לאיש או קבוצת אנשים אחרים. הזדהות השלכתית – העברה של דימויי אני שליליים שהאדם לא יכול להכיל אותם, אל אדם אחר. האחר מזדהה עם הדימויים השליליים שהושלכו עליו, ומתנהג בהתאם. הזדהות עם התוקפן – מנגנון הגנה במערכת ההתקשרות הזדהות ארגונית – שייכות הפרט לארגון. הזדהות (אבטחת מידע) – תהליך בו משתמש (אדם או שירות ממוחשב) מספק למערכת מידע פריט מידע המזהה אותו ואמצעי לווידוא הזיהוי. ראו גם: אמפתיה
ניקולאי דוחוב

ניקולאי דוחוב (ברוסית: Николай Леонидович Духов‏; 26 באוקטובר 1904 – 1 במאי 1964) מהנדס סובייטי, מראשי המפתחים של השריון והנשק הגרעיני הסובייטי. על פעילותו הוענקו לו פרס סטלין, פרס לנין, תואר גיבור העמל הסוציאליסטי שלוש פעמים ועיטורים רבים נוספים כולל עיטור לנין ארבע פעמים. ניקולאי דוחוב נולד בכפר באזור פולטבה (אז בתחומי האימפריה הרוסית, כיום באוקראינה) למשפחת חובש. דוחוב למד בבית הספר של הכפר ואחר כך בגימנסיה שסיים בשנת 1920. דוחוב עבד בעבודות שונות ובשנת 1925 בהיותו פעיל בקומסומול דוחוב קיבל היתר להתחיל ללמוד במכינה ללימודי הנדסה בחרקוב. עם סיום המכינה דוחוב עבר ללמוד הנדסת מכונות במכון הפוליטכני של לנינגרד וסיים אותו בשנת 1932. לאחר קבלת הסמכת מהנדס ניקולאי דוחוב התחיל לעבוד במפעל קירוב בלנינגרד. תחילה הוא הועסק בפיתוח טרקטורים. החל משנת 1936 דוחוב הועבר לצוות פיתוח כלים משוריינים. הפרויקט ראשון שלו היה פיתוח שדרוג של טנק מדגם T-28. הפרויקט הסתיים בשנת 1938. באותה שנה דוחוב הציע פרויקט חדש, טנק KV-1, ובהמשך השתתף בפיתוח KV-2 לאחר תחילת מלחמת העולם השנייה הוחלט להעביר תשתית לבניית טנקים לצ'ליאבינסק. ב-10 ביולי 1941 דוחוב נסע לאתר בניית מפעל חדש ומונה לסגן מתכנן כלים משוריינים ראשי ובשנת 1943 מונה למתכנן ראשי של המפעל. בהיותו בתפקיד זה דוחוב קידם תחילת ייצור סדרתי של טנקים במפעל החדש ופיתוח כלים משוריינים חדשים (בעיקר טנקים ותותחים ממונעים). במקביל לעבודה במפעל, דוחוב עוד בהיותו בלנינגרד החל ללמד מהנדסים חדשים. עם העברתו לצ'ליאבינסק הוא המשיך בתחום זה ופעל להקמה בעיר מכון להכשרת מהנדסים חדשים. בשנת 1948 דוחוב הועבר לנושא חדש – פיתוח נשק גרעיני. הוא מונה לסגן של יולי חריטון במרכז פיתוח שהוקם לצורך זה. בתפקיד זה דוחוב היה אחראי על פיתוח חלקים שונים של פצצה גרעינית סובייטית. הוא לקח חלק פעיל בניסויים ראשונים של נשק גרעיני סובייטי בסוף שנות ה-40 ותחילת שנות ה-50 של המאה ה-20. בשנת 1954 דוחוב מונה למהנדס ראשי של משרד תכנון חדש. באחריות המשרד היה תכנון ופיתוח של חימוש לטילים סובייטים. במהלך עשור שדוחוב היה בראש המשרד פותחו מערכות חימוש רבות. מדיה וקבצים בנושא ניקולאי דוחוב בוויקישיתוף
טרלאו

טרלאו (בספרדית: Trelew) היא עיר בפרובינציית צ'ובוט בארגנטינה. בעיר מתגוררים 98,602 איש והיא נמצאת במרחק של 1,451 ק"מ מהבירה בואנוס איירס. העיר נוסדה כחלק מההתיישבות הוולשית בארגנטינה, וזהו גם מקור שמה בוולשית: Trelewis- "עירו של לואיס", על שמו של אחד מיוזמיה לואיס ג'ונס. היא הוקמה ב-20 באוקטובר 1886 כנקודת התחלה של קו רכבת לפוארטו מדרין, אשר נחנך ב-1888. הקו הורחב בהמשך, אך נסגר לבסוף ב-1961. העיר היא מרכז מסחרי ותעשייתי חשוב באזור, כמו גם מרכז תעשיית הצמר הארגנטינאית אשר 90% מפעילותה מתקיימים בעיר. התוצרת מיוצאת דרך הנמלים בפוארטו מדרין ופוארטו דסאדו. אתרי התיירות העיקריים: מוזיאון אחידיו פרוגליו (Egidio Feruglio) מציג את ההיסטוריה של חבל פטגוניה. המוזיאון האזורי "Pueblo de Luis" מציג את מנהגי הילידים והמהגרים הוולשים. מוזיאון האמנויות שבו תצוגה קבועה של המסורת האמנותית, בצד תערוכות נודדות, קורסים, וסדנאות. מצפה הכוכבים והפלנטריום. בתי תה של המתיישבים הוולשים. נמל התעופה אלמירנטה מרקוס א. סר ממוקם במרחק של 7 ק"מ מהעיר ומשרת אותה ואת העיר הקרובה ראוסון, בירת פרובינציית צ'ובוט. מדיה וקבצים בנושא טרלאו בוויקישיתוף אתר האינטרנט הרשמי של טרלאו Patagonia.co.ar, Trelew: a tour of the city
סמוט פרקן

סמוט פרקן (בתאית: สมุทรปราการ ‏האזנה‏Ⓘ‏) הוא מחוז במרכז תאילנד, שהוקם ב-9 במרץ 1946. המחוז הוא חלק ממטרופולין בנגקוק, המחוז גובל בבירה בנגקוק בצפון ובמערב, במחוז צ'אצ'ואנגסאו במזרח, ובמפרץ תאילנד בדרום. נמל התעופה סוברנבהומי ממוקם באמפור בנג פלי שבמרכז המחוז. מקור שם המחוז הוא בשתי מילים בסנסקריט: סמודרה (נהגה Samudra) שמשמעותה "ים" ופרקארה (נהגה prākāra) שמשמעותה "מצודה" או "חומות". המחוז מחולק לשישה אמפורים, המחולקים לחמישים טמבונים, ול-396 מובאנים (Muban). במחוז יש עיר (תסבאן נאקון) אחת, שלוש עיירות (תסבאן מואנג), ו-13 נפות (תסבאן טמבון). בבחירות הארציות, מתחלק המחוז לשלושה אזורים, אחד שולח שלושה מחוקקים לבית הנבחרים, והשניים הנותרים, שולחים כל אחד שני מחוקקים. מדיה וקבצים בנושא סמוט פרקן בוויקישיתוף אתר האינטרנט הרשמי של סמוט פרקן
מטרופולין בנגקוק

מטרופולין בנגקוק (בתאית: กรุงเทพมหานครและปริมณฑล) ידועה גם כבנגקוק רבתי, היא המטרופולין הגדולה בתאילנד וה-16 בגודלו באסיה. המטרופולין כוללת את עיר הבירה בנגקוק ואת חמשת המחוזות הסמוכים לה: נקון פתום, פתום טאני, נונתאבורי, סמוט פרקן וסמוט סכון. המטרופולין משתרעת על שטח שגודלו 7,761.50 קמ"ר, בינואר 2008 הוערכה אוכלוסייתו בכ-11,971,000 תושבים, צפיפות האוכלוסין הוערכה בכ-1,301.42 בני אדם לקמ"ר. התפתחות תעשיית התיירות בבנגקוק, גורמת למהגרי עבודה רבים מקרב האוכלוסייה הכפרית במדינה, ומשאר מדינות דרום-מזרח אסיה. ב-20–30 שנים האחרונות מהגרים לבנגקוק הודים, פקיסטנים, פרסים, בורמזים, קמבודים, נפאלים, פיליפינים, סינים, לאוטים ועוד. תופעה נפוצה במטרופולין היא היוממות; עובדים רבים מתגוררים מחוץ למטרופולין, והם נוסעים אליה ליום העבודה. במשך היום גדלה אוכלוסיית העיר ל-15–20 מיליון איש. בסופי שבוע ארוכים ובחג הסונגקראן, נראית הבירה כנטושה. מאחר שהערים הסמוכות לבנגקוק היו בעברם ערים נפרדות, לכל עיר מרכז עירוני משלה. בשל הצמיחה הגבוהה של פרוורים בפאתי בנגקוק, נוצר גיבוב של מרכזים עירוניים. רבים מבני מעמד הביניים משתמשים ברשת הכבישים המהירים כדי להגיע למקום מגוריהם, בני מעמד הפועלים עובדים לרוב באזור מגוריהם, אלא עם הם מועסקים בחברות המשלמות להם את דמי הנסיעה. רבים מהם עושים שימוש ברשת האוטובוסים העירונית, בשעות הבוקר המוקדמות נפוץ הקארפול. כיום הצמיחה הגבוהה לא מוגבלת לאזור מסוים. ערך הקרקעות במרכזי הערים מרקיע שחקים, במיוחד במרכז העיר בנגקוק נוצרה מנהטניזציה (Manhattanization); בנייה צפופה של גורדי שחקים. עקב הבנייה הצפופה, גבולות המחוזות אינם ניכרים לעין. הגדילה המהירה באוכלוסיית המטרופולין, חייבה את מנהלת המטרופולין להתמודד עם הצפיפות הגוברת בכבישים ועם זיהום האוויר הגובר. הפעולות שננקטו בנוגע לזיהום האוויר, היו מוצלחות יחסית, אולם אין במטרופולין רשת הסעת המונים יעילה. מנהלת מטרופולין בנגקוק (בתאית: กรุงเทพมหานคร) היא המועצה המקומית האחראית על המטרופולין. המועצה מחולקת לשתי זרועות; הרשות המבצעת (או מושל בנגקוק), והרשות המחוקקת (או מועצת המטרופולין). תפקיד המנהלה לגבש וליישם את מדיניות ניהול המטרופולין, הכוללים את התחבורה, תכנון עירוני, פינוי פסולת, דיור, כבישים וכבישים מהירים, ביטחון, ואיכות הסביבה. מושל בנגקוק נבחר לכהונה של ארבע שנים. החל מ-11 בינואר 2009 משמש בתפקיד זה סוקהומבאנד פריבאטרה (Sukhumbhand Paribatra). אף על פי שנבנו כמה קווי רכבת עירוניים, המטרופולין ידועה לשמצה בשל העומס הרב בכבישים. באוקטובר 2012 נרשמו באזור המטרופולין 7,384,934 כלי רכב, כרכב אחד לשני בני אדם. כדי להקל על הגודש, נמשך הפיתוח המסיבי של הרכבת, אך בנייתו גורמת להפרעות רבות ברחובות הראשים. כמות כלי הרכב בבנגקוק גורמת לרמות גבוהות של זיהום אוויר, וליבוא נפט מוגבר. מדיה וקבצים בנושא בנגקוק בוויקישיתוף Traffic in Bangkok set to worsen in 2014, official warns באתר The Nation ‏16 בדצמבר 2013
וינסנט פיאצה

וינסנט פיאצה (באנגלית: Vincent Piazza; נולד ב-25 במאי 1976) הוא שחקן קולנוע, טלוויזיה ותיאטרון אמריקאי, מוכר בזכות תפקידו בתור לאקי לוצ'יאנו בסדרה "אימפריית הפשע" של רשת HBO. פיאצה נולד וגדל בשכונת מידל וילג' שברובע קווינס, ניו יורק. אביו, יליד איטליה, היגר לארצות הברית בשנות ה-60 המוקדמות, ואילו אמו ממוצא גרמני. הוא למד בבית הספר התיכון הארכיבישוף מולוי בקווינס. לאחר שסיים בהצטיינות את לימודיו קיבל מספר מלגות לימודים לכמה אוניברסיטאות בעקבות התמחותו בהוקי קרח, ובסופו של דבר בחר ללמוד באוניברסיטת וילאנובה, שם למד ניהול ספורט ומדיה. הוא שיחק בקבוצת ההוקי קרח של האוניברסיטה, עד שנפצע בכתף ונאלץ להפסיק לשחק ואף עזב את האוניברסיטה לאחר שנה בלבד. לאחר שפרש מקריירת ספורט, החל ללמוד משחק אצל המורה למשחק אלן ספיבק בקבוצת תיאטרון בניו יורק סיטי. החל את דרכו כשחקן בסרטים העצמאיים "מדע טילים" של ג'פרי בילטץ בתפקיד ארל אחיו הגדול של גיבור הסרט הנער האל הפנר, "סטפני דיילי" ו"Tie a Yellow Ribbon" לצד זאק רוריג. פיאצה פרץ לתודעה בשנת 2010 בסדרת הפשע "אימפריית הפשע" של רשת HBO, הוא שיחק במשך חמש עונות בסדרה בתפקיד המאפיונר הסיציליאני לאקי לוצ'יאנו המקושר למאפיונר רב העוצמה ארנולד רוטשטיין (מייקל סטולברג). ב-2017 שיחק במותחן "Never Here", לצדה של מיריי אינוס, ושיחק בדרמה הרומנטית "The Girl Who Invented Kissing‏". בשנת 2019 גילם את קלארק ריצ'רדס בסדרת המסתורין "המעבר" ברשת FOX, אך זו בוטלה לאחר עונה אחת. פיאצה היה במערכת יחסים עם הזמרת אשלי סימפסון מיוני 2011 עד נובמבר 2012. ב-21 במאי 2018, הוא התארס לשחקנית ג'נסיס רודריגז אך הקשר הסתיים זמן קצר לאחר שהתארסו. מדיה וקבצים בנושא וינסנט פיאצה בוויקישיתוף וינסנט פיאצה, במסד הנתונים הקולנועיים IMDb (באנגלית) וינסנט פיאצה, באתר AllMovie (באנגלית) וינסנט פיאצה, במסד הנתונים הקולנועיים KinoPoisk (ברוסית) וינסנט פיאצה, באתר Discogs (באנגלית)
נתרן ציאניד

נתרן ציאניד הוא תרכובת אנ-אורגנית שנוסחתה היא NaCN (נתרן ופחמן קשורים בקשר יוני והפחמן קשור בקשר משולש לאטום חנקן). הנתרן ציאניד היא חומר מוצק (בטמפרטורת החדר) ולבן המסיס במים בנוסף לנתרן ציאניד יש זיקה למתכות מה שמוביל לרעילות של חומר זה. כאשר החומר בא במגע עם חומצה נוצר מימן ציאניד לדוגמה:HCl+NaCN→ NaCl+HCN. נתרן ציאניד מופק על ידי תגובה בין נתרן הידרוקסידי ומימן ציאניד: HCN + NaOH → NaCN + H2O ובתגובה בין נתרן אמיד לפחמן (תגובה זו מתרחשת בטמפרטורה גבוהה): NaNH2+ C → NaCN + H2. יצורו של הנתרן ציאניד נאמד בכ 500,000 טון בשנה, ורוב שימושו הולך לכריית זהב שם משתמשים בו לחילוץ הזהב והמתכות היקרות בתגובה הבאה:4Au + 8 NaCN + O2 + 2 H2O → 4 Na[Au(CN)2] + 4 NaOH הנתרן ציאניד הוא בסיס חזק אשר מגיב באלימות במגע עם חומצות ומים ועלול להתפוצץ כאשר הוא מחומם. נתרן ציאניד, כמו ציאנידים אחרים, מסוכן לבריאותם של בני האדם וחשיפה אליו עלולה להיות קטלנית - הוא משפיע בעיקר על מערכת העצבים ומערכת ההובלה. מעבר לכך הוא בסיס חזק אשר עלול לגרום לנמק. מדיה וקבצים בנושא נתרן ציאניד בוויקישיתוף
Zastava Arms

Zastava Arms היא יצרנית סרבית של כלי נשק, שנוסדה ב-1853. החברה מייצרת ומייצאת מגוון רחב ממוצריה ליותר מארבעים מדינות ברחבי העולם. היא היצרנית העיקרית של כלי נשק בסרביה ותורמת גדולה לתעשייה הביטחונית המקומית. מקור המפעל הוא בבית יציקת אקדחים פרטי, שהועבר מבלגרד לקראגויבאץ ב-1851. לאחר שנות צמיחה והתפתחות טכנולוגית, בתקופה שלפני מלחמת העולם הראשונה התאפיין המפעל בחדשנות וזכה בפרסים בתערוכות העולמיות. בזמן המלחמה הועבר המפעל למבצר בניש, בעוד שהמבנה בקראגויבאץ ניזוק קשות. השנים שבין מלחמות העולם התאפיינו בצמיחה כלכלית ובגידול בכמות ובמבחר הייצור. במלחמת העולם השנייה נכבש האזור על ידי מדינות הציר והמפעל הועבר לשימוש גרמניה הנאצית. עם הקמת יוגוסלביה המפעל הולאם והפך לאחד היצרנים העיקריים של הצבא העממי היוגוסלבי. בעקבות מלחמות יוגוסלביה הוטל אמברגו בינלאומי על המדינה, המפעל נפגע והייצור הוקפא. כיום, המפעל הופרט וחזר לפעולה מלאה. מדיה וקבצים בנושא Zastava Arms בוויקישיתוף אתר האינטרנט הרשמי של Zastava Arms ערך זה הוא קצרמר בנושא טכנולוגיה ובנושא סרביה. אתם מוזמנים לתרום לוויקיפדיה ולהרחיב אותו.
למאבאטי

למאבאטי היא קבוצת אימפרוביזציה ישראלית המורכבת משילוב של שחקנים מקצועיים ומאלתרים חובבים. הקבוצה נוסדה בשנת 2010 ופועלת ממרכז תל אביב. הקבוצה מופיעה ברחבי הארץ ובפסטיבלים בכל העולם. למאבאטי הוקמה בשנת 2010 על ידי קבוצת חברים ללא הכשרה פורמלית במשחק, מתוך רצון ליצור הרכב שיתמקד בלימוד וקידום כישורי אימפרוביזציה. בשנת 2012 למאבאטי זכתה במקום הראשון באליפות ישראל באימפרוביזציה, במקצה החובבים. ושנה לאחר מכן בשנת 2013 הקבוצה הגיעה למקום השני. הקבוצה מעלה מופעים דינמיים וקצביים על טהרת האימפרוביזציה. המופע כולל מספר סצינות ארוכות (long form), כמו גם מספר משחקונים או סצינות קצרות יותר (short form) המהווים קטעי מעבר. כל חומרי המופע מאולתרים ללא כל הכנה מראש, על הבמה ומחוצה לה, לפי הצעות מהקהל ואינטראקציות שונות איתו. כמו כן, הקבוצה שוקדת על קידום ופיתוח תחום האימפרוביזציה בארץ והנגשתו לקהלים רחבים ככל האפשר. בנוסף להופעות, חברי הקבוצה מעבירים סדנאות אימפרוביזציה המיועדות לקהלים שונים ומגוונים ומאפשרות להתוודע לתחום האלתור כז'אנר תיאטרוני או ככלי לעבודה אישית המאפשר לרכוש מיומנויות חיים חשובות. הקבוצה הוזמנה להופיע במספר פסטיבלים בינלאומיים ביניהם: FiiF - פסטיבל האימפרוב של פינלנד (2013), Big If - פסטיבל האימפרוב של ברצלונה (2013), פסטיבל הפרינג' של אדינבורו (2014), פסטיבל האימפרוב של איסטנבול (2015), Mount Olimprov - פסטיבל האימפרוב של אתונה (2016), TilT - פסטיבל האימפרוב של אסטוניה (2016), פסטיבל האימפרוב של שוודיה (2018), פסטיבל האימפרוב של ברצלונה (2018) ועוד. הקבוצה קיימה מספר סדנאות אומן ללימוד אלתור עם מאלתרים מפורסמים בעולם ביניהם ג'יי סטאר אטלנטה (The Basement theater, ארצות הברית), ביל ברבריס (The Ghost Sheep, בלגיה), אן דה גרף (Easy Laughs, הולנד), פלאביאן רפארט (Le Théâtre de l’Oignon, צרפת), לורה דורנוירד (Laura Doorneweerd, הולנד), דאנקן ואלש אטקינס (!Showstoppers, אנגליה) ועוד. אורן כרמי: מהנדס, בוגר קורסי אימפרוביזציה אצל רוב המורים בארץ. אורן חנקין: בוגר החוג לקולנוע באוניברסיטת תל אביב וחממת האלתור של ImproTLV. אורי ליפשיץ: מאלתר, שחקן ויוצר, שותף בפודקאסט "על כתפי גמדים". איתמר קרביאן: בוגר קורסים לאלתור של תיאטרון האלתור ו-ImproTLV, מקים ומפיק בית האימפרוב. אמיר עצמון: מאלתר מאז 2007, סופר, עורך ומתרגם. הילה די קסטרו: שחקנית, מאלתרת ומורה, בוגרת הסטודיו למשחק מיסודו של יורם לוינשטיין. עדי זינגר: מאלתרת, שחקנית וכותבת. מנחת סדנאות אימפרוביזציה. אתר האינטרנט הרשמי של למאבאטי דף הפייסבוק של למאבאטי תוכנית ספיישל לפורים של למאבאטי עבור הערוץ הראשון "BWW Review: LAMABATI at Improv Theatre", כתבה באתר BroadwayWorld, מאת Ori Rotem טל פרי, ‏"ז'אנר האלתור מתנהל מתשוקה ורצון טוב נטו, מגיע לו יותר", באתר גלובס, 9 באוגוסט 2012 Lamabati, Barcelona Improv Group (ארכיון) The Fourth International Improv Festival Tilt presents: Lamabati (ISR) - “Everyday Magic” | kultuur.info, www.culture.ee
תיעוד עושר הדברים

תיעוד עושר הדברים (סינית מסורתית: 博物志, פין-יין: bó wù zhì בָּוֹ ווּ גְ'ה), הוא ספר פלאות מן המאה השלישית לספירה, מתקופת שושלת ג'ין, שנכתב על ידי גָ'אנְג חְווָה. זהו ספר רחב היקף המכיל ידע גאוגרפי, אגדות פולקלור על דמויות היסטוריות, מידע על צמחים משונים ובעלי חיים משונים, ושיטות כישוף ואלמוות. למעשה מדובר באגדות, היסטוריה עתיקה, תיאורים מדעיים ושלל מסמכים שקובצו כולם לכרך אחד. שלוש המגילות הראשונות עוסקות בגאוגרפיה, זואולוגיה ובוטניקה. המגילות הרביעית והחמישית עוסקות ברפואה וכישוף. המגילה השישית סוקרת נושאים שונים, והמגילות השביעית עד העשירית עוסקות בשמועות משונות, תיקונים היסטוריים ושלל נושאים. "תיעוד עושר הדברים" מתאר את העצם הבלתי מזוהה "רפסודה צפה", אשר יש הטוענים כי מדובר בעב"ם. נושא אחר שמתואר בספר הוא דרכי ההכנה של "אבקת השממית", אשר משמשת לאימות בתולין, אך הדברים הכתובים ביצירה בנושא זה נחשבים לא אמינים. "הרחבה לתיעוד עושר הדברים" של לִי שְׁה מתקופת שושלת סונג. "תיקון תיעוד עושר הדברים" של יוּאוּ צְ'ייֵן מתקופת שושלת מינג. "תיעוד העושר הנרחב של הדברים" של דונְג סְה-גָ'אנְג מתקופת שושלת מינג. מדיה וקבצים בנושא תיעוד עושר הדברים בוויקישיתוף תרגום לעברית של תוכן העניינים של "תיעוד עושר הדברים" ושל המגילה השנייה של הספר. 張華 浮槎 守宮砂 續博物志 李石 博物志補 游潛 廣博物志 董斯張
וינזור מקיי

וינזור מקיי (באנגלית: Winsor McCay;‏ סביבות 1867 – 26 ביולי 1934) היה קריקטוריסט ואנימטור אמריקאי, הידוע בעיקר על יצירת הקומיקס "ליטל נמו" (1905–1914; 1924–1926) וכן הקומיקס ואחד מסרטי ההנפשה הראשונים, "גרטי הדינוזאור" (1914). בנוסף כתב תחת שם העט סילאס (Silas) את הקומיקס "Dream of the Rarebit Fiend"‏ (1904–1925). בצעירותו עסק מקיי ביצירת כרזות ובהופעה במופעים במרכזים קהילתיים קטנים. ב-1898 החל לאייר עבור עיתונים ומגזינים שונים. ב-1903 הצטרף לצוות העיתון "ניו יורק הראלד" ובו פרסם רצועות קומיקס כגון "Little Sammy Sneeze" ו-"Dream of the Rarebit Fiend", שזכו לפופולריות. ב-1905 החל לפרסם את רצועת הקומיקס "ליטל נמו", קומיקס בסגנון ארט נובו אודות ילד קטן וחלומותיו ההרפתקניים. מקיי נחשב מחלוצי סרטי ההנפשה בארצות הברית. בשנים 1911–1921 יצר במימון עצמי עשרה סרטים, בהם "גרטי הדינוזאור". על סרטו השאפתני והפטריוטי "The Sinking of the Lusitania"‏ (1918) עבד עם צוותו במשך 22 חודשים, אך הסרט לא זכה לפופולריות כמו סרטיו הקודמים. דמותו של גרטי הדינוזאור זכתה לפופולריות ולביקורות חיוביות, ובהמשך לאזכורים רבים במחוות קולנועיות שונות. היוצר וולט דיסני תיאר את יצירותיו של מקיי כמקור השפעה משמעותי על עבודתו. מקיי היה נשוי למוד לאונור מקיי, ונולדו להם בן ובת. הוא מת בניו יורק ב-1934. לאחר מותו יצירותיו כמעט ולא נשמרו; רבות מהן עלו באש בשריפה שפרצה בביתו בסוף שנות ה-30, ועבודות נוספות נמכרו על ידי צאצאיו. מבין עבודותיו, נשמרו סרטי "גרטי הדינוזאור" בצורה הטובה ביותר, והסרט הראשון בסדרה נמצא כיום בארכיון הסרטים הלאומי של ארצות הברית. מדיה וקבצים בנושא וינזור מקיי בוויקישיתוף וינזור מקיי, במסד הנתונים הקולנועיים IMDb (באנגלית) וינזור מקיי, באתר MusicBrainz (באנגלית) וינזור מקיי, באתר Discogs (באנגלית) וינזור מקיי, באתר אנציקלופדיה בריטניקה (באנגלית) וינזור מקיי, באתר "Find a Grave" (באנגלית) Background About Winsor McCay, cartoonist group The dream artist, The Boston Globe לידתו לא נרשמה באופן מסודר, תאריכי לידה נוספים המיוחסים לו הם 1869 ו-1871 עמוד הקומיקס המלא בויקישיתוף
דדון

דדון הוא שם משפחה הנפוץ בקרב יהודי צפון אפריקה. השם קשור לשמו של האזור "עולאד דודון" (או "אולד דדון"), שנמצא בשטחי השבט הברברי אידה-או-בלל בדרום מרוקו. השם "דודון" נגזר מאותו מקור. השם הוא גם גרסה מקוצרת של השם הצרפתי "דיודון", שפירושו בצרפתית "האל נתן". החל מהמאה ה-13, יהודים צרפתים אמצו שם זה כתרגום לשמות מתתיהו, אלחנן ונתן. האם התכוונתם ל... אדוה דדון – עיתונאית ישראלית אלי דדון – ראש המועצה המקומית בית דגן אמיר דדון – זמר, פזמונאי, מלחין, מוזיקאי ומעבד מוזיקלי ישראלי אמיר דדון (אלבום) – אלבום הבכורה של הזמר אמיר דדון הראל דדון – כדורגלן ישראלי יוסף-ז'וזף דדון – צלם ואמן וידאו ארט ישראלי, יליד צרפת ישראל דדון – משורר ישראלי יצחק דדון – מפקדו התשיעי של משמר הגבול, בין השנים 1998–2001 מאיה דדון – זמרת ישראלית נטלי דדון – דוגמנית, ומנחת טלוויזיה ישראלית מקור השם דדון, באתר "אנו – מוזיאון העם היהודי" מקור השם בן דדון, באתר "אנו – מוזיאון העם היהודי" מקור השם דודון, באתר "אנו – מוזיאון העם היהודי" מקור השם דיודון, באתר "אנו – מוזיאון העם היהודי"
קוברה (סוג)

קוברה (שם מדעי: Naja) הוא סוג של נחש ארסי ממשפחת הפתניים. למרות שהשם הנפוץ קוברה ניתן לסוגים נוספים, מינים מהסוג (Naja) הם הנחשים המזוהים והנפוצים ביותר תחת השם קוברה. הסוג כולל בין 20 ל-22 מינים. הסוג עבר שינויים טקסונומיים רבים בשנים האחרונות, ומכאן המקורות השונים. תחום תפוצת הקוברה כולל את אפריקה, דרום-מערב אסיה, דרום אסיה והמזרח הרחוק. מיני הקוברה השונים משתנים באורכם ולרובם גוף דק. מרבית המינים מגיעים לאורך של 1.8 מ'. הגודל המרבי של חלק מהמינים הגדולים יותר יכול להגיע אף ל-3 מ', כאשר קוברת היערות הוא המין הארוך ביותר. לכל המינים יש את היכולת להרים את הרבע העליון של פלג גופם ואת היכולת לשטח את צווארם ו"לנפח" אותו כדי להראות גדולים ומאיימים יותר לצורך הגנה. כל מיני הקוברות מסוגלים להכיש הכשה קטלנית לאדם. לרוב המינים ארס נוירו-טוקסי חזק, הפוגע במערכת העצבים וגורם לשיתוק, אולם לחלק גם יש ארס רעיל שגורם לנפיחות ונקרוזה. לחלק יש גם מרכיבים קרדיו-טוקסים הפוגעים בפעילות הלב. לחלק ממיני הקוברה, המכונים קוברות יורקות, יש את היכולת לשלח ארס דרך הניבים הקדמיות, במקום לשחרר אותו בקצוות ניביהם כמרבית הנחשים. הפעולה דומה יותר להתזה מאשר ליריקה. הטווח והדיוק בו הם יכולים להתיז את הארס משתנה ממין למין, אך השימוש העיקרי שלו נעשה כהגנה. קוברה יורקת מדיה וקבצים בנושא קוברה בוויקישיתוף קוברה, באתר ITIS (באנגלית) קוברה, באתר NCBI (באנגלית) קוברה, באתר האנציקלופדיה של החיים (באנגלית) קוברה, באתר GBIF (באנגלית)
על המדידה של המעגל

על המדידה של המעגל (ביוונית: Κύκλου μέτρησις, Kuklou metrēsis) הוא חיבור מאת ארכימדס. החיבור, שמכיל שלוש טענות, הוא רק חלק קטן שנותר ממה שהיה עבודה ארוכה הרבה יותר. טענה אחת קובעת: השטח של כל מעגל שווה לשטחו של משולש ישר-זווית אשר בו אחת הצלעות הסמוכות לזווית הישרה שווה לרדיוס, והאחרת להיקף, של המעגל כל מעגל עם היקף c ורדיוס r שווה בשטחו למשולש ישר-זווית עם ניצבים c ו-r. ארכימדס מוכיח את הטענה הזאת בעזרת שיטת המיצוי. טענה שתיים קובעת: היחס בין שטח המעגל לשטח הריבוע הנבנה על קוטרו הוא כמו 11 ל-14. טענה זו נובעת מן הטענה השלישית. טענה שלוש קובעת: היחס בין היקפו של כל מעגל לקוטרו גדול מ- 3 10 71 {\displaystyle 3{\tfrac {10}{71}}} אבל קטן מ- 3 1 7 {\displaystyle 3{\tfrac {1}{7}}} . זה מקרב את מה שכעת אנו מכנים הקבוע המתמטי π. הוא מצא את החסמים האלה על ערכו של π {\displaystyle \pi } על ידי חסימה במעגל וחסימת המעגל עם שני מצולעים משוכללים דומים בני 96 צלעות. טענה זו גם מכילה קירובים מדויקים לשורש הריבועי של 3 (אחד גדול יותר ואחד קטן יותר) ומספרים גדולים אחרים שאינם ריבועים מושלמים. אף על פי כן, ארכימדס לא נותן הסבר כיצד הוא מצא את המספרים הללו. הוא נותן את החסם העליון והתחתון ל-3√ כ-: 1351 780 > 3 > 265 153 {\displaystyle {\tfrac {1351}{780}}>{\sqrt {3}}>{\tfrac {265}{153}}\,} . האומדן המצוין הזה ל-3√ מציע שארכימדס חזה את שיטת השברים המשולבים.
אליפות אירופה בשחייה (בריכת 25 מטר)

אליפות אירופה בשחייה (בריכת 25 מטר) או אליפות אירופה בשחייה בבריכה קצרה (באנגלית: The European Short Course Swimming Championships או Short Course Europeans או European 25m Championships) היא תחרות שחייה לנשים וגברים השנייה בחשיבותה באירופה, לאחר אליפות אירופה בשחייה בבריכות אולימפיות. התחרות התקיימה לראשונה בגלזנקירכן 1991 ונערכו בה משחים ל-50 מטר בלבד, ב-4 הסגנונות (פרפר, גב, חזה וחופשי), משחה 100 מטר מעורב אישי, שניתן לשחות אותו אך ורק בבריכת 25 מטר ושני משחי שליחים 4x50 מטר, חופשי ומעורב. בסך הכל נערכו 7 משחים, מהם 5 אישיים הן לנשים והם לגברים. מתכונת תחרות זו נשמרה במשך כ-4 שנים. התחרות הופסקה וחודשה ברוסטוק 1996 עם תוכנית מורחבת. אל המשחים הקיימים נוספו כל המשחים האישים הקיימים בתחרויות השחייה במשחקים האולימפיים, בסך הכל נערכו 19 משחים מהם 17 אישים הן לנשים והן לגברים. בשארטר 2012 נוספו לראשונה בתולדות תחרויות השחייה, שני משחים מעורבים מגדרית (בהשתתפות שתי נשים ושני גברים), משחי שליחים 4x50 מטר חופשי ומעורב. לאחר התחרות ב-2013 הוחלט להפוך את התחרות מתחרות המתקיימת מדי שנה, לתחרות שתתקיים אחת לשנתיים ובמקביל גם להגדיל את היקף הפרסים הכספים המחולקים בה כדי לחזק את מעמדה. כך ישראל שנועדה לארח את התחרות ב-2014 במתחם וינגייט בנתניה, אירחה בפועל רק בדצמבר את נתניה 2015. האירוע מאורגן על ידי LEN (הליגה האירופית לשחייה, בצרפתית: Ligue Européenne de Natation). בסגנונות גב, חזה ופרפר: 50 מטר, 100 מטר ו-200 מטר בסגנון חופשי: 50 מטר, 100 מטר, 200 מטר, 400 מטר, 800 מטר (לנשים) ו-1500 מטר (לגברים) בסגנון מעורב אישי: 100 מטר, 200 מטר ו-400 מטר שליחים חופשי: 4x50 מטר שליחים מעורב: 4x50 מטר שליחים חופשי: 4x50 מטר שליחים מעורב: 4x50 מטר מדיה וקבצים בנושא אליפות אירופה בשחייה בוויקישיתוף שיאי אירופה בשחייה מתוך ויקיפדיה האנגלית רשימת כל הנשים הזוכות במדליות באליפות אירופה בשחייה (בריכת 25 מטר) מתוך ויקיפדיה האנגלית רשימת כל הגברים הזוכים במדליות באליפות אירופה בשחייה (בריכת 25 מטר) מתוך ויקיפדיה האנגלית אתר האינטרנט הרשמי של אליפות אירופה בשחייה (באנגלית) האתר הרשמי של התחרות (באנגלית) התוצאות באליפויות אירופה בשחייה, באתר Swim Rankings (באנגלית)
רונדל

האם התכוונתם ל... רונדל (תעופה) – סמל זיהוי על מטוסים צבאיים רונדל (פגיון) – סוג של פגיון מימי הביניים רונדל (שירה) – מבנה של פואמה מימי הביניים
מכ"ם תלת-ממדי

מכ"ם תלת-ממדי מספק כיסוי מכ"ם בשלושה ממדים, שלא כמו המכ"ם הדו-ממדי הנפוץ יותר. בעוד המכ"ם הדו-ממדי הרגיל מספק מרחק ואזימוט, המכ"ם התלת-ממדי מספק גם מידע על זווית ההגבהה של המטרה, בנוסף לטווח ואזימוט. שימושים למכ"ם זה כוללים ניטור מזג אוויר, הגנה והתרעה. מכ"ם אלומות מונחות שולח אלומה צרה בתבנית סריקה אופיינית כדי לצייר תמונה תלת-ממדית. מכ"מים כאלה בדרך כלל משתמשים בשילוב של טכנולוגיית סריקה אלקטרונית וסריקה מכנית. מכ"ם ערמת אלומות שולח מספר אלומות בכמה זוויות הגבהה שונות. באמצעות השוואת עוצמת החזרות מכל אלומה, זווית ההגבהה של המטרה ניתנת להסקה. דוגמה למכ"ם ערימת אלומות הוא ה-ARSR-4. במכ"מים כאלה אנטנה יחידה מקבלת אלומות מסדרה של זני אנטנה המסודרים לאורך עמודה אנכית. לכל זן מקלט אחר, וביחד עם האנטנה כל סט אנטנה/זן/מקלט מהווה ערוץ שונה של קליטת המידע על מיקום עצמים במרחב. הבדלי ההגבהה של האלומות השונות נקבעים על ידי רוחב כל אלומה ומספר האלומות, כך שהאלומות יחפפו במעט. באופן זה מערכת המכ"ם מקבלת סט של מדידות של אמפליטודות בהגבהות שונות, וכך ניתן להסיק את זווית הגבהתם וגובהם של עצמים בדיוק רב בהרבה מאשר רוחבם האופייני של אלומות מכ"ם. מכ"מים כאלו נמצאים בשימוש אזרחי, כדי להתריע על שינויים חריגים במיקומם של מטוסים (כאמצעי למניעת התנגשויות), ופחות בשימוש צבאי, עקב מורכבות תלות שטח חתך המכ"ם של מטוסים בזווית פגיעת האלומה (שכן מטוסים מודרניים מתוכננים עם תצורות חמקניות חלקיות או מלאות), שעשויה לפגוע באפקטיביות חישוב ההגבהה. מדיה וקבצים בנושא מכ"ם תלת-ממדי בוויקישיתוף